**Všeobecné záväzné nariadenie č. 1/2015, ktorým sa upravujú zásady hospodárenia a nakladania s majetkom obce Turany nad Ondavou**

Obecné zastupiteľstvo v Turanoch nad Ondavou v zmysle § 11 ods. 4 písm. a) zákona č. 369/1990 Zb. o obecnom zriadení v znení neskorších predpisov a § 9 ods. 1 zákona č. 138/1991 Zb. o majetku obcí v znení neskorších predpisov určuje Zásady hospodárenia a nakladania s majetkom obce Turany n/O.

**Článok 1**

**Úvodné ustanovenia**

1. Obec Turany n/O (ďalej len „obec“) je samostatný územný samosprávny a správny celok Slovenskej republiky. Je právnickou osobou, ktorá za podmienok ustanovených v príslušných právnych predpisoch a v týchto zásadách samostatne hospodári s vlastným majetkom a s vlastnými príjmami.
2. Zásady hospodárenia a nakladania s majetkom obce (ďalej len „Zásady“) upravujú a bližšie vymedzujú majetok obce, nakladanie s ním, jeho nadobúdanie a odpredaj, prenechávanie majetku do užívania, iné záväzky a pohľadávky.

**Článok 2**

**Majetok obce a nakladanie s majetkom obce**

1. Majetkom obce sú hnuteľné a nehnuteľné veci vo vlastníctve obce, vrátane finančných prostriedkov, pohľadávok a iných majetkových práv obce, ktoré sú vo vlastníctve obce podľa zákona č. 138/1991 Zb. o majetku obcí v znení neskorších predpisov (ďalej len „zákon o majetku obcí“) alebo ktoré nadobudne obec do vlastníctva prechodom majetku Slovenskej republiky na základe zákona o majetku obcí alebo osobitného predpisu, alebo vlastnou činnosťou.
2. S majetkom obce sú oprávnení nakladať:
3. obecné zastupiteľstvo
4. starosta obce
5. Darovanie nehnuteľného majetku obce je neprípustné.
6. Všetky právne úkony spojené s nakladaním s majetkom obce musia mať písomnú formu inak sú neplatné. Za spracovanie zmluvy o prevode nehnuteľného majetku a obec vyberá poplatok 20,-€

**Článok 3**

**Prevod vlastníctva obecného majetku**

1. Obec môže vykonať prevod svojho majetku:

* + - 1. na základe verejnej obchodnej súťaže
      2. dobrovoľnou dražbou podľa osobitného zákona
      3. priamym predajom
      4. Prevod majetku obce podlieha vždy schváleniu obecným zastupiteľstvom. Obecné zastupiteľstvo schvaľuje každé nakladanie s majetkom obce osobitne, samostatným hlasovaním a uznesením.
      5. Obec zverejní zámer predať svoj majetok a spôsob jeho predaja vždy nasledovne:

a) na svojej úradnej tabuli

b) na internetovej stránke obce - www.turanynadondavou.sk

* + - 1. Cena za prevod nehnuteľného majetku obce sa určuje dohodou najmenej za cenu stanovenú podľa osobitného predpisu, okrem prípadov, ak zásady iný spôsob prevodu pripúšťajú.
      2. **Hnuteľný majetok**
  1. Odpredaj hnuteľného majetku obce je v právomoci obecného zastupiteľstva pri zostatkovej hodnote vyššej ako 333 € bez DPH najviac však do zostatkovej hodnoty 3320€ bez DPH.
  2. Návrh na prevod hnuteľného majetku obce v zostatkovej cene od 333€ do 3320€ predkladá na rokovanie obecného zastupiteľstva starosta.

**6. Obchodná verejná súťaž**

6.1. Obec pri prevode majetku využije obchodnú verejnú súťaž v prípade:

* + - 1. ak všeobecná hodnota majetku stanovená podľa osobitného prepisu (Vyhláška MS SR

č. 492/2004 Z. z. o stanovení všeobecnej hodnoty majetku ďalej len vyhláška MS SR) presiahne 3320 €.

* + - 1. ak ide o nehnuteľnosť, o ktorú má preukázateľne záujem viac fyzických alebo právnických osôb, to znamená ak obecný úrad eviduje minimálne dve žiadosti na danú nehnuteľnosť doručené najneskôr 3 dni pred rokovaním obecného zastupiteľstva na ktorom sa má rozhodnúť o spôsobe prevodu majetku.
  1. Definíciu predmetu obchodnej verejnej súťaže zabezpečí obecný úrad, ktorý uvedie minimálne identifikáciu nehnuteľnosti a stanovenie minimálnej ceny podľa vyhlášky MS SR.
  2. Podmienky obchodnej verejnej súťaže obec uverejní minimálne na 15 dní pred uzávierkou podávania návrhov do obchodnej verejnej súťaže.
  3. Starosta obce najneskôr do 10 dní po vyhlásení obchodnej verejnej súťaže menuje na otváranie a vyhodnotenie súťažných návrhov súťažnú komisiu, ktorá je 5 členná pričom minimálne traja členovia musia byť poslanci obecného zastupiteľstva. Menovaní členovia súťažnej komisie si zvolia predsedu komisie.

6.5. Výsledok súťaže bude predložený na najbližšie zasadnutie obecného zastupiteľstva. 6.6. Rozhodnúť o vyhlásení obchodnej verejnej súťaže môže aj obecné zastupiteľstvo uznesením v prípade, že všeobecná hodnota majetku stanovená podľa osobitného predpisu nepresiahne sumu 3320€.

6.7. V prípade, ak sa do verejnej obchodnej súťaže neprihlási žiadny záujemca, verejná obchodná súťaž bude prebiehať opakovane .

1. **Dobrovoľná dražba**

7.1. Na prevod majetku obce dražbou sa vzťahuje osobitný zákon č.527/2002 Z.z.

o dobrovoľných dražbách v znení neskorších predpisov.

1. **Priamy predaj**
   1. Obec môže previesť vlastníctvo majetku priamym predajom len ak všeobecná hodnota majetku stanovená podľa osobitného predpisu (vyhlášky MS SR) nepresiahne 3320€ vrátane.
   2. Stanovenie všeobecnej hodnoty majetku obce pri priamom predaji nesmie byť v deň predaja staršie ako šesť mesiacov.
   3. Prevody vlastníctva majetku obce priamym predajom sa musia vykonať najmenej za cenu vo výške všeobecnej hodnoty majetku stanovenej vyhláškou MS SR.
   4. Obec zverejní svoj zámer previesť vlastníctvo majetku priamym predajom najmenej na 15 dní.

Zverejnenie musí obsahovať: a) adresu vyhlasovateľa.

1. identifikáciu majetku.
2. oznámenie o minimálnej cene za prevod, ktorá je stanovená všeobecnou hodnotou majetku podľa vyhlášky MS SR.
3. lehota na doručenie cenových ponúk záujemcov.

8.5. Cenová ponuka záujemcu musí obsahovať:

1. identifikáciu záujemcu
2. predmet kúpy
3. účel použitia
4. cenovú ponuku
5. čestné vyhlásenie, že nespĺňa podmienky nemožnosti prevodu majetku obce podľa §9aods. (6) zákona č. 138/1991 Zb. o majetku obcí v znení neskorších predpisov
6. čestné vyhlásenie, že záujemca v čase podania ponuky nemá žiadne záväzky voči obci.
7. dôvody hodné osobitného zreteľa, ktoré podliehajú schválenie obecným zastupiteľstvom,

8.6. Cenové ponuky, ktoré nebudú spĺňať náležitosti bodu 8.5. alebo budú doručené po lehote, budú vylúčené.

8.7. Obec nemôže previesť vlastníctvo svojho majetku priamym predajom na fyzickú osobu, ktorá je v tejto obci

a) starostom obce,

1. poslancom obecného zastupiteľstva,
2. štatutárnym orgánom alebo členom štatutárneho orgánu právnickej osoby zriadenej alebo založenej obcou,
3. prednostom obecného úradu,
4. zamestnancom obce,
5. hlavným kontrolórom obce,
6. blízkou osobou osôb uvedených v písmenách a) až f).

8.8. Ustanovenia v ods. 6., 7., 8.1. až 8.7. sa nepoužijú pri prevode majetku obce, a to

* + - 1. bytu alebo pozemku podľa osobitného predpisu
      2. pozemku zastavaného stavbou vo vlastníctve nadobúdateľa vrátane priľahlej plochy ,ktorá svojim umiestnením a využitím tvorí neoddeliteľný celok so stavbou

c) hnuteľnej veci, ktorej zostatková hodnota je nižšia ako 3320€

d) prípadoch hodných osobitného zreteľa, o ktorých obecné zastupiteľstvo rozhodne trojpätinovou väčšinou prítomných poslancov.

8.9. Cena za prevod majetku podľa ods. 8.8. sa určuje dohodou. Pričom za orientačnú cenu sa považuje cena obvyklá v obci a k.ú. Petejovce. Cenu za prevod vlastníctva k pozemku schvaľuje obecné zastupiteľstvo.

Cena pozemkov vlastníkom nehnuteľnosti ( rekreačných chát), ktorí splnia podmienky stanovené týmito zásadami sa určuje nasledovne

- do výmery 50 m2  - 10,-€ /m2

\_ od výmery 51 m2 \_ 100 m2 - od 15,-€/m2

\_ výmera nad 100 m2 je považovaná za stavebný pozemok a jej cena sa určuje od 20,-€ s výnimkou roklín a neprístupných miest, ktoré spĺňajú podmienky osobitného zreteľa a ich cena sa určuje od 15 ,- €/m2

8.10. Prípady prevodu nehnuteľnosti hodné osobitného zreteľa podľa 8.8. písmeno d):

8.10.1. Prevody:

* + - 1. zámena nehnuteľností
      2. prevod nehnuteľností vo verejnom záujme
      3. prevod nehnuteľností zo zákona (napr. rozhodnutím súdu; pozemkového úradu)
      4. prevod nehnuteľností do výmery 50m2 vrátane ( pri vysporiadaní prístupu k rekreačnej chate, riešenie elektrickej a vodovodnej prípojky alebo kanalizácie)

e/predkupné právo

f/ odplatné vecné bremeno

g/ bezodplatné vecné bremeno

8.10.2. Cenu za zriadenie vecného bremena na pozemkoch schvaľuje obecné zastupiteľstvo alebo rozhodne o bezodplatnom zriadení vecného bremena. Náklady na zriadenie vecného bremena znáša oprávnený z vecného bremena.

**Článok 4**

**Prenájom a výpožička majetku obce**

1. Obec môže prenechať zmluvou o nájme alebo výpožičke fyzickým alebo právnickým osobám majetok, ktorý dočasne nepotrebuje na plnenie svojich úloh na základe písomných zmlúv vypracovaných v zmysle všeobecno-záväzných právnych predpisov (Zákon č. 40/1964 Zb. Občiansky zákonník v znení neskorších predpisov, Zákon č. 18/1996 Z. z. o cenách v znení neskorších predpisov, Zákon č.116/1990 Zb. o nájme a podnájme nebytových priestorov v znení neskorších predpisov).
2. Zmluva musí mať písomnú formu a musí obsahovať:
3. identifikáciu zmluvných strán
4. presné určenie majetku
5. účel
6. spôsob užívania
7. čas užívania
8. podmienky užívania, výšku odplaty a inflačnú doložku
9. v prípade nájomných vzťahov právo prenajímateľa a povinnosť nájomcu uzatvoriť dodatok k zmluve, prípadne novú zmluvu v prípade schválenia nového predpisu o oceňovaní nehnuteľností, alebo ak bude novelizáciou „Zásad“ schválená iná cena
10. podmienky prenechania užívania obecného majetku ďalšiemu subjektu
11. podmienka súhlasu prenajímateľa/ s vykonaním stavebných úprav na predmete nájmu/výpožičky a v súlade so stavebným zákonom
12. povinnosť nájomcu/vypožičiavateľa vykonávať bežnú údržbu, aby nedochádzalo k znehodnocovaniu majetku obce a ku škodám na majetku obce
13. sankcie a podmienky odstúpenia od zmluvy
14. Uzatváranie týchto zmlúv patrí do právomoci starostu obce po ich odsúhlasení v obecnom zastupiteľstve.
15. Užívatelia obecného majetku sú povinní najmä:
16. hospodárne užívať majetok obce
17. chrániť ho pred poškodením, zničením a stratou
18. používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi.

5. Pri prenechávaní majetku obce do nájmu, je obec povinná primerane uplatniť ustanovenia odsekov 1 až 4 článku 3 týchto zásad a to najmenej za také nájomné, za aké sa v tom čase v obci obvykle prenechávajú do nájmu na dohodnutý účel rovnaké alebo porovnateľné nehnuteľnosti, okrem:

* hnuteľnej veci vo vlastníctve obce, ktorej zostatková cena je nižšia ako 3320€- nájmu majetku obce, ktorého trvanie s tým istým nájomcom neprekročí 10 dní v kalendárnom mesiaci
* prípadov hodných osobitného zreteľa, o ktorých OZ rozhodne trojpätinovou väčšinou prítomných poslancov.

**Článok 5**

**Správa pohľadávok obce**

1. Správu pohľadávok obce vykonáva obec .
2. Správu pohľadávky môže obec zveriť samostatným uznesením obecné zastupiteľstvo iným právnickým osobám.
3. Ten kto vykonáva správu s pohľadávkami sa musí povinne starať o to, aby všetky povinnosti dlžníka boli včas a riadne splnené, prípadne aby boli včas uplatnené na súde alebo na inom orgáne a aby ich rozhodnutia boli včas splnené resp. vykonané.
4. Ak osobitný zákon neustanovuje inak (z. č. 563/2009 Z.z. o správe daní v znení neskorších predpisov) správca pohľadávky obce môže na písomné požiadanie dlžníka, ktorý nemôže svoj dlh riadne a včas platiť, uzavrieť s dlžníkom písomnú dohodu o splátkach alebo o odklade plnenia za podmienok, že
5. dlžníkom je fyzická osoba, ktorá nie je podnikateľom,
6. dlžník svoj dlh písomne uznal alebo ide o pohľadávku obce priznanú právoplatným rozhodnutím súdu,
7. dlžník sa v dohode o splátkach alebo o odklade platenia zaviaže zaplatiť celý dlh naraz, keď sa zlepšia jeho sociálne pomery.
8. Platnosť dohody o splátkach alebo o odklade plnenia je podmienená schválením osobitným uznesením obecného zastupiteľstva.
9. Pri povolení splátok alebo odkladu platenia obec nevymáha úroky z omeškania.
10. Ak osobitný zákon neustanovuje inak (z. č. 563/2009 Z.z. o správe daní v znení neskorších predpisov) správca trvale upustí od vymáhania pohľadávky obce od dlžníka len vtedy, ak sa pohľadávka obce premlčala a dlžník vzniesol námietku premlčania. Správca môže trvale upustiť od vymáhania pohľadávky obce, ak je zo všetkých okolností zrejmé, že ďalšie vymáhanie by bolo neúspešné alebo nehospodárne. Na trvalé upustenie od vymáhania pohľadávky obce sa vyžaduje schválenie obecným zastupiteľstvom.
11. Pohľadávku obce je možné započítať len písomnou dohodou za podmienok, že existuje pohľadávka dlžníka voči obci a tomu zodpovedajúci záväzok obce v správe tohto správcu, vzájomné pohľadávky obce a dlžníka sú rovnakého druhu, pohľadávka dlžníka je splatná, pohľadávka dlžníka nie je premlčaná. Táto dohoda musí byť odsúhlasená osobitným uznesením obecného zastupiteľstva.
12. Ak osobitný zákon neustanovuje inak (z. č. 563/2009 Z.z. o správe daní v znení neskorších predpisov) správca môže zo závažných dôvodov celkom alebo čiastočne odpustiť dlh za podmienok, že
13. dlh nevznikol so spáchaním úmyselného trestného činu, za ktorý bol dlžník právoplatne odsúdený
14. dlžník nemá voči správcovi pohľadávku má na to predchádzajúci písomný súhlas starostu obce.

Odpustenie dlhu úplné alebo čiastočné je podmienené odsúhlasením osobitným uznesením obecného zastupiteľstva.

**Článok 6**

**Nakladanie s cennými papiermi**

1. Obec pri kúpe a predaji jednotlivých druhov cenných papierov a pri nakladaní s cennými papiermi sa riadi ustanoveniami zákona č. 566/2001 Z.z. o cenných papieroch a investičných službách v platnom znení.
2. O kúpe a predaji jednotlivých druhov cenných papierov a nakladanie s cennými papiermi obce schvaľuje osobitným uznesením obecné zastupiteľstvo.

**Článok 7**

**Záverečné ustanovenia**

1. Kontrolu dodržiavania ustanovení týchto zásad vykonáva hlavne obecné zastupiteľstvo najmenej raz ročne.
2. Zmeny a doplnky týchto zásad schvaľuje obecné zastupiteľstvo nadpolovičnou väčšinou hlasov všetkých poslancov.
3. Tieto Zásady hospodárenia a nakladania s majetkom obce schválilo Obecné zastupiteľstvo

Obce Turany nad Ondavou dňa 2.12.2016 uznesením č.1/2015

Vyvesené na úradnej tabuli v obci Turany n/O dňa: 3.12.2015

VZN zvesené z úradnej tabule v obci Turany n/O, dňa: 18.12.2015

VZN nadobúda účinnosť dňa: 1.1.2016

Mgr. Ján Jakubov

Starosta obce